ตามรอยเพื่อนในวงในมาชิมร้านนี้ค่ะ และไม่ผิดหวังค่ะ ร้านกาแฟเล็ก ๆ แต่ความอร่อยไม่เล็ก
ร้านอยู่ในเมืองเอก ว่ิงเข้ามาเกือบถึง เมืองเอกพลาซ่า แต่ร้านถึงก่อนนะคะ อยู่ฝั่งซ้ายมือตรงข้าม ธ.ออมสินค่ะ
จอดรถหน้าร้านได้เลยค่ะ ร้านเปิดประมาณ 10-11 โมงค่ะ 
มีโซนที่นั่งด้านนอก และ ด้านในค่ะ ด้านนอกนั่งได้ ซัก 8 ที่นั่งค่ะ
ตกแต่งด้วยโทนสีน้ำตาลอ่อน ๆ แต่ก็มีมุมน่ารัก ๆ พอสมควรค่ะ 
ที่นั่งในร้านมีไม่เยอะมาก 5-6 โต๊ะ (10-14 ที่นั่งเท่านั้นค่ะ) ด้วยพื้นที่ร้านอันจำกัด ถ้าคนนั่งทุกโต๊ะ น่าจะอึดอัดพอสมควร แต่เนื่องจากเรามักจะไปใช้บริการช่วงเช้าลูกค้าจะทยอยเข้าร้านเรื่อยๆ สั่งเครื่องดื่มกลับบ้านซะส่วนใหญ่ และนั่งทานในร้านส่วนนึงค่ะ
เมนูในร้านมีกาแฟ ชา นม อิตาเลี่ยนโซดา และอื่นๆ เบเกอรี่โฮมเมดที่ทำสดใหม่ทุกวัน รวมถึงสลัดผักสดไร้สารพิษ และน้ำสลัด ช่วง5 โมงเย็นทางร้านจำหน่ายเบียร์ด้วยนะคะ (เกร๋อ่ะ)
เมนูที่ลอง Iced Hazelnut Macchiato 74 บาท  หวานหอม อร่อยเข้มข้น (แนะนำ)
Iced White Choc Macchiato  89 บาท กลมกล่อมอร่อย (แนะนำอีกเช่นกัน)
Hot Green Tea Latte 59 บาท ชาเขียวหอม ๆ ในเวลาที่ต้องการความอบอุ่น
มะนาวโซดา 79 บาท ชื่นใจ
แซนวิช และ เฟรนช์ฟรายชีส อร่อยๆ เคี้ยวเพลิน 75 บาท
น้องที่ร้านน่ารัก ยิ้มแย้ม บริการดีค่ะ
ร้านนี้แนะนำเลยค่ะ เครื่องดื่มอร่อย บริการดี มีที่จอดรถ ^_^


